钦定古今图书集成/明伦汇编/交谊典/第108卷 > 陆贾新语 > 《辅政篇》
## 钦定古今图书集成/明伦汇编/交谊典/第108卷 > 陆贾新语 > 《辅政篇》

天道“以大制小，以重颠轻，以小治大，乱度干贞。”谗夫
似贤，美言似信，听之者惑，观之者冥。故苏秦尊于诸
侯，商鞅显于西秦。世无贤知之君，孰能别其形？故尧
放驩兜，仲尼诛少正卯，《甘言》之所嘉。〈缺一字〉不为之倾。
惟尧知其实，仲尼见其情。故甘圣王者诛，遏言君者
刑。遭凡王者贵，触乱世者荣。郑儋亡齐而归鲁，齐有
九合之名，而鲁有干时之耻。夫据千乘之国，而信谗
佞之计，未有不亡者也。故《诗》云：“谗人罔极，交乱四国。
众邪合党，以回人君。”邦危民亡，不亦宜乎！